CELEX: 22019D1368
Language: hr
Date: 2017-10-27 00:00:00
Title: Odluka Zajedničkog odbora EGP-a br. 205/2017 od 27. listopada 2017. o izmjeni Priloga XX. (Okoliš) Sporazumu o EGP-u [2019/1368]

22.8.2019   
               
               
                  HR
               
               
                  Službeni list Europske unije
               
               
                  L 219/18
               
            
         ODLUKA ZAJEDNIČKOG ODBORA EGP-a br. 205/2017
         od 27. listopada 2017.
         o izmjeni Priloga XX. (Okoliš) Sporazumu o EGP-u [2019/1368]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Delegirana uredba Komisije (EU) 2016/2072 оd 22. rujna 2016. o aktivnostima verifikacije i akreditaciji verifikatora u skladu s Uredbom (EU) 2015/757 Europskog parlamenta i Vijeća o praćenju emisija ugljikova dioksida iz pomorskog prometa, izvješćivanju o njima i njihovoj verifikaciji (1) treba se uključiti u Sporazum o EGP-u.
                  
               
                     (2)
                  
                  
                     Provedbena uredba Komisije (EU) 2016/1927 оd 4. studenoga 2016. o predlošcima za planove praćenja, izvješća o emisijama i dokumente o usklađenosti u skladu s Uredbom (EU) 2015/757 Europskog parlamenta i Vijeća o praćenju emisija ugljikova dioksida iz pomorskog prometa, izvješćivanju o njima i njihovoj verifikaciji (2) treba se uključiti u Sporazum o EGP-u.
                  
               
                     (3)
                  
                  
                     Prilog XX. Sporazumu o EGP-u trebalo bi stoga na odgovarajući način izmijeniti,
                  
               DONIJELO JE OVU ODLUKU:
         
            Članak 1.
            Nakon točke 21.aw (Uredba (EU) 2015/757 Europskog parlamenta i Vijeća) Priloga XX. Sporazumu o EGP-u umeću se sljedeće točke:
            
                        „21.awa.
                     
                     
                        
                           32016 R 2072: Delegirana uredba Komisije (EU) 2016/2072 оd 22. rujna 2016. o aktivnostima verifikacije i akreditaciji verifikatora u skladu s Uredbom (EU) 2015/757 Europskog parlamenta i Vijeća o praćenju emisija ugljikova dioksida iz pomorskog prometa, izvješćivanju o njima i njihovoj verifikaciji (SL L 320, 26.11.2016., str. 5.).
                     
                  
                        21.awb.
                     
                     
                        
                           32016 R 1927: Provedbena uredba Komisije (EU) 2016/1927 оd 4. studenoga 2016. o predlošcima za planove praćenja, izvješća o emisijama i dokumente o usklađenosti u skladu s Uredbom (EU) 2015/757 Europskog parlamenta i Vijeća o praćenju emisija ugljikova dioksida iz pomorskog prometa, izvješćivanju o njima i njihovoj verifikaciji (SL L 299, 5.11.2016., str. 1.).”
                     
                  
         
            Članak 2.
            Vjerodostojni su tekstovi Delegirane uredbe (EU) 2016/2072 i Provedbene uredbe (EU) 2016/1927 na islandskom i norveškom jeziku koji se objavljuju u Dodatku o EGP-u Službenom listu Europske unije.
            
         
         
            Članak 3.
            Ova Odluka stupa na snagu 28. listopada 2017. pod uvjetom da su podnesene sve obavijesti iz članka 103. stavka 1. Sporazuma o EGP-u. (*1)
            
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
            
         
         
            Sastavljeno u Bruxellesu 27. listopada 2017.
            
               
                  Za Zajednički odbor EGP-a
               
               
                  Predsjednica
               
               Sabine MONAUNI
            
         
         
            (1)  SL L 320, 26.11.2016., str. 5.
         
         
            (2)  SL L 299, 5.11.2016., str. 1.
         
         
            (*1)  Ustavni zahtjevi nisu navedeni.